07 Vestur er farið at nýta eina nýggja gjaldskipan hjá Elektron, sum fer at lætta munandi um bæði hjá limum okkara og fyrisitingini. Tá tú trýstir á linkin niðanfyri, skalt tú skriva neyðugu upplýsingarnar inn, so sum navn, føðingardag v. m. Í samband við gjalding skal upplýsast p-talið hjá tí, sum eigur kontoina, ið peningurin skal flytast av, peningastovnur og kontonummar. P-talið verður als ikki goymt, hvørki hjá Elektron ella 07 Vestur, men verður bara nýtt at sanna kontoeigaran í peningastovninum í samband við flytingina. Tá aktivir limir melda seg inn, er gjaldingin bara eina ferð, t. v. s. at tað verður ikki trekt automatiskt komandi árini, men gjaldið fer bara av kontoini eina ferð, og tað er í ár. NÆR VERÐUR GOLDIÐ Hendan limaskipanin virkar soleiðis, at tá tú teknar teg, so verður gjaldið ikki goldið beinan vegin. Teknar tú teg í seinasta lagi 20. juli 2017, verður gjaldið flutt tann 1. august 2017, teknar tú teg frá 21. juli til 20. august, verður gjaldið flutt 1. september, t. v. s. at gjaldið verður altíð flutt umleið tann 1. í einum mánað.